Държавен вестник, бр. 32, 2000 г., стр. 28

С Т Р .  2 8
Д Ъ Р Ж А В Е Н   В Е С Т Н И К
Б Р О Й 32
ти. До получаване на разясненията и допълне-
нията процедурата по издаване на свидетелст-
во за професионално обучение на АУЦ спира.
(3) На основание изпълнението на изисква-
нията по тази наредба, след утвърждаване на
предложението от страна на министъра на тран-
спорта и съобщенията, ГВА издава или отказва
издаване на заявителя на свидетелство за АУЦ.
(4) В свидетелството се указват срокът на
валидност и обхватът на правата по видове кур-
сове, професии, специалности. Срокът на ва-
лидност на свидетелството е 3 години.
(5) Авиационните учебни центрове могат да
получават пълно или частично свидетелство за
обучение. Частично свидетелство се получава,
когато ГВА оцени, че е недостатъчно осигуря-
ването с учебно-материална база, преподава-
телски състав, учебни дидактически и методи-
чески пособия и материали. В непълното сви-
детелство се указват учебните предмети, про-
фесиите и специалностите, по които са изпъл-
нени държавните изисквания и се предоставят
права за обучение.
(6) За разширяване на правата за обучение,
както и за подновяването на срока на действие,
заявителят кандидатства по реда на чл. 62, пред-
ставяйки само допълнението и изменението на
документите по т. 2, 5, 6, 7, 8.
Чл. 64. (1) При неизпълнение на изисквания
по наредбата се отказва издаването на свиде-
телство, като за отказа ГВА уведомява писме-
но заявителя.
(2) Гражданската въздухоплавателна адми-
нистрация може да предостави изисквания и
срок за отстраняване на несъответствията и след
това да издаде свидетелство за АУЦ.
Чл. 65. Гражданската въздухоплавателна
администрация предлага на министъра на тран-
спорта и съобщенията да одобри отнемане на
свидетелство за АУЦ, когато:
1. инспекторски проверки на ГВА показват
системно нарушаване на държавните изисква-
ния относно методиката на обучение, състоя-
нието на материалната база, организацията и
осигуряването на учебния процес;
2. гражданската въздухоплавателна админис-
трация установи с изпити, че обучаемите в оп-
ределен тематичен курс в основната си част не
са придобили необходимите знания и умения;
3. авиационният учебен център извършва
подготовка по съкратени курсове без разреше-
ние от ГВА;
4. авиационният учебен център използва за
преподаватели лица, несъответстващи на изис-
кванията на тази наредба.
Раздел II
Издаване на свидетелства на преподаватели
в учебните центрове
Чл. 66. (1) Кандидатите за получаване на
свидетелство на преподавател или инструк-
тори по даден учебен предмет подават заяв-
ление в ГВА.
(2) Към заявлението се прилагат:
1. диплома за висше образование (копие);
2. трудова автобиография;
3. списък на свидетелства за правоспособ-
ност, свидетелства за квалификация, списък на
публикации и разработки, технологии и други
документи, доказващи квалификацията в об-
ластта на исканата правоспособност;
4. разработка на методическите материа-
ли за курса, по който се искат права за право-
способност;
5. копие на документа за правоспособност
по дадените инструкторски права и техноло-
гична карта на упражненията (за кандидати
инструктори).
(3) Преподавателите и инструкторите могат
да получат свидетелство на преподавател заед-
но със свидетелството за професионално обу-
чение на АУЦ, когато документите по ал. 1 се
представят като приложение към заявлението
за издаване на свидетелство за професионално
обучение на АУЦ.
(4) В случаите на ал. 3 свидетелството на
преподавател важи само при договорни отно-
шения със същия АУЦ.
Чл. 67. (1) Лица с научна степен, хабилити-
рани лица и лица, придобили права на препода-
ватели по закон, всички в съответната област
на въздухоплаването, получават права за пре-
подаватели в АУЦ.
(2) Преподаватели-инструктори, чиято ква-
лификация се регулира с Наредбата за издаване
на свидетелства на авиационния персонал, по-
лучават права по същата наредба.
Чл. 68. (1) Експертните комисии при ГВА на
свое заседание обсъждат подадените докумен-
ти за издаване на свидетелство на преподавате-
ли, оценяват съответствието с изисквания на
тази наредба и предлагат на ръководителя на
ГВА да издаде или да откаже издаването на сви-
детелство на преподавател в АУЦ.
(2) Ръководителят на ГВА определя работ-
ни заседания на експертните комисии за об-
съждане на подадени документи за издаване
на свидетелства.
(3) Председателят на експертна комисия
предлага на ръководителя на ГВА за утвържда-
ване на процедури за обсъждане на документи-
те на кандидатите в зависимост от характера на
изискванията към курса или учебния предмет.
(4) В едномесечен срок от подаването на заяв-
ление ГВА обявява решението за предоставяне
или не на свидетелство за преподавател в АУЦ.
(5) Свидетелство на преподавател в АУЦ се
издава от ръководителя на ГВА след предложе-
ние на експертен съвет.
(6) Свидетелството на преподавател няма
ограничителен срок, освен в случаите на чл. 66,
ал. 3 и когато преподаваните технологии са
свързани с ограничителен срок (за промяна, за
усъвършенстване и др.).
Чл. 69. (1) Свидетелство на преподавател
може да не бъде издадено или да бъде отнето,
когато е доказано несъответствие на квалифи-